### Beslutningstema

* I denne sag skal det besluttes, om 1. version af Tønder Kommunes Arealstrategi kan godkendes

### Historik

I juni 2024 indgik regeringen sammen med Landbrug og Fødevarer, Danmarks Naturfredningsforening, Fødevareforbundet NNF, Dansk Metal, Dansk Industri og Kommunernes Landsforening en aftale som vil udgøre det langsigtede grundlag for en historisk omlægning og omstilling af [adresse] arealer og af fødevare- og landbrugsproduktion i [adresse]. Aftalen hedder Aftale om et grønt [adresse], også kendt som Grøn Trepart.

Parallelt med udarbejdelsen af omlægningsplanerne til Aftale om et Grønt [adresse], der er pågået i hele 2025, har der været drøftelser vedr. den generelle udformning af Tønder Kommunes landskab i fremtiden. Drøftelserne har afdækket et behov for en generel rammesættende strategi for arealanvendelse i Tønder Kommune.

### Sagsfremstilling

* Tønder Kommune står over for en række komplekse og sammensatte udfordringer i forhold til fremtidens arealanvendelse. Klimaforandringer, biodiversitetskrise, faldende drikkevandsressourcer og behovet for grøn omstilling stiller krav om en ny tilgang til fysisk planlægning. Der er et øget pres på anvendelsen af arealer i mere ’grøn’ retning, og samtidig skal kommunen understøtte en bæredygtig udvikling af landbrug, erhverv og bosætning.

Parallelt med udarbejdelsen af omlægningsplaner til den Grønne Trepart har Tønder Kommune derfor arbejdet med at afdække, hvilke stedbunde potentialer der ligger bundet i de forskellige arealer i Kommunen. Tønder Kommunes Arealstrategi angiver den overordnede strategiske og politiske pejling for arealanvendelsen frem mod 2050. Strategien har til formål at sikre en helhedsorienteret og langsigtet planlægning, hvor forskellige interesser og funktioner samtænkes, og hvor stedbundne potentialer udnyttes optimalt.

[adresse] hviler på et fundament af såvel internationale som nationale målsætninger og krav.
Der er af Regeringen fremsat et samlet mål for ændret arealanvendelse på 2.365.000 ha i [adresse] (ud af i alt ca. 4.300.000 ha). Dvs. at over halvdelen af landets areal i fremtiden skal anvendes til noget andet, end det bliver anvendt til i dag. Det er hovedsageligt landbrugsjorder, der skal omlægges til anden brug.

De nationale målsætninger er:

•    Etablering af landbaserede Vedvarende Energi (VE)-anlæg:                                    35.000 ha.
•    Udtagning af Lavbundsarealer, inkl. Randarealer:                                                   140.000 ha.    (frem mod 2030)
•    Skovrejsning:                                                                                                            250.000 ha.   (frem mod 2045)
•    Etablering af beskyttet natur (20% - 30% af [adresse]):                              1.300.000 ha.
•    at iværksætte en styrket indsats for drikkevandsbeskyttelse:                                    640.000 ha.

Strategien opstiller lokale målsætninger inden for en række temaer, som bør være særligt i fokus for bedst muligt at understøtte den store nationale arealomlægning. De målsætninger der for nuværende er formuleret i strategien er følgende:

* Landbrug: Målsætningen for landbrug er, at der gennem kommuneplanlægningen stadig skal udpeges landbrugsområder, som primært forbeholdes landbrugsproduktion.
* Natur: Målsætningen for arbejdet med natur er i Tønder Kommune, at minimum 20% af kommunens areal udgøres af beskyttet/strengt beskyttet natur, svarende til ca. 24.000 ha af de samlede areal
* Skov: Målsætningen for arbejdet med skovrejsning er, at 10% af kommunens samlede areal omlægges til skov.
* Drikkevand: Målsætningen for arbejdet med drikkevand er, at der sikres klare retningslinjer for arealanvendelse i områder med drikkevandsinteresser - bl.a. med aktiviteter der fremmer skovrejsning, ekstensiv drift og naturgenopretning i almene vandværkers indvindingsoplande og områder med særlige drikkevandsinteresser.
* Lavbund: Målsætningen for udtagning af lavbundsjorder er, at der udtages 5000-7000 ha landbrugsjorder, der i dag er i omdrift.
* Industri: Målsætningen for industri er, at der etableres er eller flere større industriområder i Tønder Kommune, til produktionsvirksomheder
* Vedvarende Energi: Målsætningen for arbejdet med Vedvarende Energi er, at der opstilles op til 125 nye vindmøller og ca. 1500 ha solceller.

Det understreges, at Bo Østergaard er udformet som en 1. version. Det er intentionen, at dokumentet skal opdateres og/eller revideres i forbindelse med processen for udarbejdelse af en Kommuneplanstrategi i 2026, når en ny kommunalbestyrelse er tiltrådt.

### Lovgrundlag

Aftale om et Grønt [adresse] af juli 2025

Aftale om implementering af aftale om et Grønt [adresse] af december 2025

### Indstilling Fagchefen for Klima, Plan og Udvikling indstiller,

at 1. version af Tønder Kommunes Arealstrategi godkendes, og

at indstillingen videresendes til Kommunalbestyrelsen.

**Beslutning fra Klima-, Vækst og Udviklingsudvalget, den 1. december2025 pkt. 2:**

Indstillingen anbefales.

### Beslutning

Indstillingen godkendt.

Mogens Krogh (O) kan ikke følge indstillingen.

Margit Kristensen (T) deltog ikke i mødet.